REPUBLIKA HRVATSKA

ŽUPANIJA SISAČKO-MOSLAVAČKA

OSNOVNA ŠKOLA STJEPANA KEFELJE

KUTINA, Nikole Tesle 1

23.2.2015.godine

**OBAVIJEST RODITELJIMA KOJI IMAJU DIJETE DORASLO ZA UPIS U 1. RAZRED ZA ŠK. GOD. 2015./2016.**

Prije upisa u prvi razred osnovne škole potrebno je provesti postupak utvrđivanja psihofizičkog stanja djeteta doraslog za upis u osnovnu školu. To se odnosi na djecu rođenu  2008. i 2009. god. koja do  1. travnja 2015. god. navršavaju šest godina, te djecu kojoj je lani bio odgođen upis u prvi u 1. razred.

Postupak utvrđivanja psihofizičkog stanja djeteta provodi Stručno povjerenstvo škole.

**Prijevremeni upis** u prvi razred svoga djeteta može zatražiti roditelj za dijete koje će do kraja 2015. godine navršiti šest godine života. Zahtjev (Obrazac 6.) se podnosi Uredu državne uprave najkasnije do 31. ožujka 2015. godine. Po uredno podnesenom zahtjevu Ured će uvrstiti dijete na popis djece za osnovnu školu kojoj dijete pripada prema upisnom području.

Za dijete koje je bilo uključeno u predškolski program roditelj osim zahtjeva dostavlja i mišljenje stručnog tima predškolske ustanove o psihofizičkom stanju djeteta.

Prijevremeni upis odobrit će se djetetu na temelju dokumentacije o rezultatima psihološkog testiranja i mišljenja Stručnog povjerenstva škole (Obrazac 4.a).

**Odgodu upisa** u prvi razred osnovne škole može zatražiti Stručno povjerenstvo škole nakon provedenog postupka utvrđivanja psihofizičkog stanja djeteta. Prijedlog i mišljenje za odgodu upisa dostavlja Uredu na obrascu 4. a.

Djetetu kojem je odgođen upis u prvi razred osnovne škole sljedeće godine bit će uvršteno na popis školskih obveznika radi ponovnog utvrđivanja psihofizičkog stanja.

 **Privremeno oslobađanje od upisa** u prvi razred ostvaruje dijete kojemu je zdravlje teško oštećeno ili ima višestruke teškoće.

Zahtjev za privremeno oslobađanje od upisa u prvi razred roditelj podnosi Uredu (Obrazac 6.). Osim zahtjeva roditelj dostavlja i medicinsku dokumentaciju o zdravstvenom i razvojnom stanju djeteta, te nalaz, odnosno mišljenje jedinstvenog tijela vještačenja.

**Djeca se upisuju u školu u koju pripadaju po upisnim područjima.**

Učenik se može upisati u prvi razred osnovne škole **kojoj ne pripada** prema upisnom području ako to ne izaziva povećanje broja razrednih odjela u osnovnoj školi u koju se upisuje, ako se upisuje u školu koja izvodi alternativni, međunarodni te program na jeziku i pismu nacionalnih manjina, ako se upisuje u školu kojoj je osnivač druga pravna ili fizička osoba.

Prije podnošenja zahtjeva za upis u drugu školu, dijete mora pregledati Stručno povjerenstvo škole koju je trebalo pohađati na upisnom području utvrđenom na temelju prebivališta, odnosno prijavljenog boravišta.

**Obrasci zahtjeva mogu se preuzeti sa mrežne stranice Ureda državne uprave:** [**www.udu-smz.hr**](http://www.udu-smz.hr) **ili se mogu preuzeti u Uredu državne uprave SMŽ, Službi za društvene djelatnosti i imovinsko-pravne poslove.**

**Prije upisa u 1. razred, roditelj je dužan dijete odvesti na liječnički pregled.**

**LIJEČNIČKI PREGLEDI ZA DJECU KOJA PRIPADAJU U**

**OŠ STJEPANA KEFELJE SA PRIPADAJUĆIM PODRUČNIM**

**ŠKOLAMA REPUŠNICA I MIKLEUŠKA, ODVIJAT ĆE SE U**

**PROSTORU DOMA ZDRAVLJA U KUTINI OD:**

***1. 3. DO 17. 4. 2015.***

***- PONEDJELJKOM I SRIJEDOM OD 13 – 18 sati***

***- UTORKOM, ČETVRTKOM I PETKOM OD 8 – 13 sati***

**prema rasporedu koji su dobili od nadležnog liječnika školske medicine.**

**UPIS DJECE U PRVI RAZRED OSNOVNE ŠKOLE IZVRŠIT**

**ĆE SE 1., 2., I 3. LIPNJA 2015. GODINE**

**U MATIČNOJ ŠKOLI**

**U VREMENU OD 9.00 DO 16.00 SATI SVAKI DAN.**

**Kod upisa roditelj je dužan donijeti sljedeće dokumente:**

 **- liječničko uvjerenje** da može pohađati školu

- **rješenje kojim se odobrava prijevremeni upis** (odnosi se na djecu koja do 31. ožujka 2015. godine nemaju navršenih šest godina života i čiji su roditelji podnIjeli zahtjev za isto).

**Molimo roditelje** da na upis još donesu **kopije dokumenata** za dijete (DOMOVNICA I RODNI LIST), te OIB i JMBG. Dokumenti ne trebaju biti novi. **Na upis treba doći i dijete.**